Shout av Isley Brothers

«Shout» er ein popsong først spelt inn av The Isley Brothers. Han kom ut i 1959 og var skriven av brørne sjølv, som eit svar til Jackie Wilson sin «Lonely Teardrops». 

Historie
Songen nådde ikkje høgare enn 47. plassen på Billboard Hot 100, men selde til gullplate og vart mykje spelt av andre artistar både i USA og internasjonalt. Berre ein månad etter han kom ut, spelte Johnny O'Keefe songen på det australske TV-showet Six O'Clock Rock og han nådde tredjeplassen i Australia. Han spelte inn songen på ny i 1964, men han vart då berre ein mindre hit. Joey Dee and the Starlighters nådde sjetteplassen med sin versjon av songen i 1962, medan Isley Brothers-versjonen gjekk inn att på lista same året med ein 94. plass. 

Den skotske popsongaren Lulu nådde sjuandeplassen i Storbritannia med songen i 1964 (som Lulu and the Luvvers), Enter Lulu for Artist and Shout for Title and click Search. og ein åttandeplass med ein nyinnspelt versjon i 1986. The Shangri-Las spelte ein versjon av songen på debutalbumet deira, Leader of the Pack og det same gjorde The Kingsmen i 1965 på albumet Volume 3 og 15 Great Hits i 1966. Tommy James and the Shondells spelte ein versjon av songen i 1967 på albumet I Think We're Alone Now.Tommy James and the Shondells, I Think We're Alone Now Henta 13. mars 2015.

Songen vart spelt av Otis Day and the Knights og vart mykje nytta i komedien National Lampoon's Animal House i 1978. Originalversjonen frå 1959 vart nytta i komedien Diner frå 1982. Alvin and the Chipmunks spelte songen i 1996 på albumet Club Chipmunk: The Dance Mixes med Simon på solovokal. The Beatles spelte songen på konsertar og eit konsertopptak var med på Anthology 1 frå 1996. Den amerikanske rockegruppa Bon Jovi spelte songen på konsertar. Det amerikanske poppunkbandet Green Day spelte songen i 2005 på konsertalbumet Bullet in a Bible. Bruce Springsteen har ofte spelt songen live i ein medley med «Twist and Shout». Blaine Anderson (Darren Criss) og Brittany Pierce (Heather Morris) framførte songen i 2013 på Glee. Robbie Williams framførte songen som ein del av «Call & Response Medley» på hans Swings Both Ways-turneen i 2014, i lag med «Reet Petite» og «Hit the Road Jack».

Songen vart innlemma i Grammy Hall of Fame i 1999. Han vart rangert på 118. plassen på lista til Rolling Stone over dei 500 beste songane gjennom tidene. 

Medverkande
Ronald Isley – solovokal
O'Kelly Isley, Jr. – korvokal
Rudolph Isley – korvokal

Kjelder
Denne artikkelen bygger på «Shout (Isley Brothers song)» frå ,  den 13. mars 2015. 
 oppgav desse kjeldene:

Bakgrunnsstoff



Kategori:Songar frå 1959
Kategori:Singlar frå 1959
Kategori:Singlar frå 1962
Kategori:Songar skrivne av O'Kelly Isley jr.
Kategori:Songar skrivne av Ronald Isley
Kategori:Songar skrivne av Rudolph Isley
Kategori:The Isley Brothers-songar
Kategori:Lulu-songar
Kategori:Tommy James and the Shondells-songar
Kategori:The Shangri-Las-songar
Kategori:The Kingsmen-songar
Kategori:Alvin and the Chipmunks-songar
Kategori:The Beatles-songar
Kategori:Green Day-songar
Kategori:Tom Petty-songar
Kategori:Bon Jovi-songar
Kategori:Bruce Springsteen-songar
Kategori:Robbie Williams-songar
Kategori:RCA Records-singlar
Kategori:Grammy Hall of Fame Award
Kategori:Songar produserte av Hugo & Luigi
 119